ตลท.เพิ่ม300ล.ผุดอาคาร26ชั้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ตลาดหลักทรัพย์ควักงบก่อสร้างเพิ่ม 300 ล้านบาท ขยายอาคารอีก 6 ชั้น 
นายสมพล เกียรติไพบูลย์ ประธานกรรมการ ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ได้เพิ่มงบลงทุนอีก 300 ล้านบาท ในการก่อสร้างอาคารตลาดหลักทรัพย์แห่งใหม่บนถนนรัชดาภิเษก เนื้อที่ 5.24 ไร่ เนื่องจากมีการก่อสร้างเพิ่มอีก 6 ชั้น 
ตามแผนเดิม ตลาดตั้งงบไว้ 1,600 ล้านบาท สำหรับก่อสร้างอาคาร 20 ชั้น เสาเข็มอาคารรองรับการก่อสร้างได้ถึง 26 ชั้น เห็นควรให้ก่อสร้างเพียงครั้งเดียว เพื่อลดความยุ่งยากการต่อเติมในอนาคต
ทั้งนี้ ตลาดหลักทรัพย์จะก่อสร้างชั้นที่ 120 ให้เสร็จสมบูรณ์ ส่วนชั้นที่ 2126 จะก่อสร้างเพียงโครงสร้างเท่านั้น หากจำเป็นต้องใช้เพียงแค่ปรับปรุงพื้นที่เท่านั้น แนวทางนี้ง่ายต่อการต่อเติมภายหลัง
สำหรับการก่อสร้างนั้น ตลาดหลักทรัพย์จะหารือกับ บริษัท อเมริกันอินเตอร์แนชชั่นแนลแอสชัวรันส์ (เอไอเอ) ซึ่งได้รับคัดเลือกเป็นผู้พัฒนาโครงการก่อสร้างศูนย์ธุรกิจตลาดทุน เพื่อว่าจ้างบริษัทออกแบบอาคารของตลาดหลักทรัพย์และศูนย์ธุรกิจตลาดทุนเป็นรูปแบบเดียวกัน คาดเริ่มก่อสร้างปลายปีนี้หรือต้นปี 2554 
ตลาดหลักทรัพย์มีเป้าหมายพัฒนาโครงการศูนย์ธุรกิจตลาดทุนให้เป็นศูนย์กลางในการทางการเงินการลงทุนครบวงจร สอดคล้องกับแผนพัฒนาตลาดทุนไทย เพื่อการแข่งขันสู่ระดับสากล เทียบเท่าศูนย์การเงินระดับสากล บนที่ดิน 14.9 ไร่ ที่เป็นกรรมสิทธิ์ตลาดหลักทรัพย์